Wildcard string compare (globbing) - CodeProject 12,752,054 members (32,578 online)
Last Visit: 31-Dec-99 19:00 Last Update: 21-Feb-17 15:30Refresh1 Gevlamde T-beensteak met worcestersous-sampioene
JY LEES NOU Gevlamde T-beensteak met worcestersous-sampioene
2913 keer gelees
Suid-Afrikaners is 'n nasie van vleiseters. Hier is 'n voorsmakie van een van die resepte wat in die nuwe Landbou Boerekos uitgawe verskyn.
¦ 4 T-beensteaks, teen kamertemperatuur
¦ Seesout en vars gemaalde swartpeper
¦ Paar takkies vars roosmaryn
¦ 30 ml botter
¦ 60 ml brandewyn
¦ Skeut vars suurlemoensap
¦ 1 houer (250 g) knopiesampioene
¦ 30 ml olyfolie
¦ Sout en vars gemaalde swartpeper na smaak
¦ 45 ml worcestersous
¦ 45 ml balsamiese asyn
Bedruip die steaks mildelik met olyfolie. Maak ’n groot riffelpan baie warm (sonder enige olie daarin).
Geur die steaks goed met sout en peper net voordat jy dit op die vuurwarm riffelpan neersit. Braai die steaks vir twee minute aan elke kant.
Gooi ’n paar takkies roosmaryn saam met die steaks in die pan en laat die botter ook oor die vleis smelt.
Gooi die brandewyn oor die vleis en laat dit opvlam en brand tot die alkohol afgekook is. Geur die vleis met ’n skeut vars suurlemoensap, haal dit uit die pan, bedek en laat rus vir vyf minute.
Maak intussen die sampioene. Braai die heel sampioene in die botter en olyfolie tot net-net gaar. Geur met sout en peper. Voeg die worcestersous en balsamiese asyn by en braai die sampioene daarin tot die sous afgekook en klewerig is.
Sit die sampioene saam met die steaks voor. Sit voor met grof gesnyde aartappelskyfies en slaai.
Lamskenkel met parmesaan-krummelkors